রাজু শ্রীবাস্তব

রাজু শ্রীবাস্তব (; ২৫ ডিসেম্বর ১৯৬৩ - ২১ সেপ্টেম্বর ২০২২) ছিলেন একজন ভারতীয় কৌতুকাভিনেতা, অভিনেতা এবং রাজনীতিবিদ।

 প্রারম্ভিক জীবন 
তিনি ১৯৬৩ সালের ২৫ ডিসেম্বর উত্তরপ্রদেশ রাজ্যের কানপুর শহরে একটি কায়স্থ পরিবারে জন্মগ্রহণ করেন। তার বাবা রমেশ শ্রীবাস্তব ছিলেন একজন কবি। শৈশবে শ্রীবাস্তব অমিতাভ বচ্চন সহ বিভিন্ন চলচ্চিত্র তারকাদের অনুকরণ করতে পছন্দ করতেন।

 ব্যক্তিগত জীবন 
রাজু শ্রীবাস্তব ১৯৯৩ সালের ১ জুলাই লখনউয়ের শিখাকে বিয়ে করেন। এই দম্পতির দুইজন সন্তান রয়েছে, একজন ছেলে ও একজন মেয়ে।

 কর্মজীবন 
হিন্দি চলচ্চিত্রে কাজ করার জন্য তিনি ১৯৮০-এর দশকে মুম্বইয়ে চলে আসেন। তিনি বাজীগর, বোম্বে টু গোয়া, আমদানি আঠান্নী খরচা রূপাইয়া সহ বিভিন্ন জনপ্রিয় চলচ্চিত্রে অভিনয় করেছেন। তিনি কমেডি শো দ্য গ্রেট ইন্ডিয়ান লাফটার চ্যালেঞ্জ-এ প্রতিদ্বন্দ্বিতা করেন এবং রানার আপ হন। দ্য গ্রেট ইন্ডিয়ান লাফটার চ্যালেঞ্জ-চ্যাম্পিয়ন্স এর স্পিন-অফ শো-তে তিনি "দ্য কিং অফ কমেডি" খেতাব জিতেছিলেন। তিনি অনেক স্ট্যান্ড আপ কমেডি লাইভ শো করেছেন।

 রাজনৈতিক জীবন 
তিনি ২০১৪ সাল থেকে ভারতীয় জনতা পার্টি'র সদস্য ছিলেন।

 মৃত্যু 
২০২২ সালের ২১ সেপ্টেম্বর তিনি মারা যান।

তার মৃত্যুতে নরেন্দ্র মোদী, যোগী আদিত্যনাথ, রাজনাথ সিং, অমিত শাহ, অজয় দেবগন, অক্ষয় কুমার, অনিল কাপুর, বিবেক অগ্নিহোত্রী, রাজপাল যাদব সহ ভারতের শীর্ষস্থানীয় বিভিন্ন ব্যক্তি শোক প্রকাশ করেছেন।

 অভিনীত চলচ্চিত্র 
 বছর  চলচ্চিত্র ভূমিকা সূত্র ১৯৮৮ তেজাব  ১৯৮৯ ম্যায়নে প্যায়ার কিয়া ট্রাক ক্লিনার  ১৯৯৩ বাজীগর কলেজের ছাত্র মি. আজাদ ২০০১ আমদানি আঠান্নী খরচা রূপাইয়া বাবা চিন চিন চো ২০০২ ওয়াহ! তেরা ক্যায়া কেহনা বান্নে খানের সহযোগী   ২০০৩ ম্যায় প্রেম কি দিওয়ানি হুঁ শম্বু, সঞ্জনার সেবক ২০০৭  বিগ ব্রাদার অটোরিকশার চালক ও রিজওয়ান আহমেদ   বোম্বে টু গোয়াঅ্যান্থনি গনসালভেস  ২০১০ ভাবনাও কো সামঝো দয়া ফ্রম গোয়া  ২০১৭ টয়লেট: এক প্রেম কথা  ২০২৩ কাঞ্জুস মাখিছোসযাদব, এমএলএ'র ব্যক্তিগত সহকারী

 তথ্যসূত্র  

 বহিঃসংযোগ 

বিষয়শ্রেণী:ভারতীয় অভিনেতা
বিষয়শ্রেণী:ভারতীয় কৌতুকাভিনেতা
বিষয়শ্রেণী:১৯৬৩-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:উর্দু চলচ্চিত্র অভিনেতা
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:কানপুরের ব্যক্তি
বিষয়শ্রেণী:ভারতীয় কণ্ঠাভিনেতা
বিষয়শ্রেণী:ভারতীয় জনসমক্ষে কৌতুক পরিবেশন শিল্পী